Държавен вестник, бр. 27, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  27
ПОСТАНОВЛЕНИЕ № 53
 ОТ 1 АПРИЛ 2010 Г.
за изменение и допълнение на Правилника 
за прилагане на Закона за социално подпо­
магане, приет с Постановление № 243 на 
Министерския съвет от 1998 г. (обн., ДВ, 
бр. 133 от 1998 г.; изм. и доп., бр. 38, 42 и 112 
от 1999 г., бр. 30, 48 и 98 от 2000 г.; попр., 
бр. 100 от 2000 г.; изм. и доп., бр. 19 и 97 от 
2001 г., бр. 26, 46, 81 и 118 от 2002 г., бр. 40 
от 2003 г., бр. 115 от 2004 г., бр. 31 и 103 от 
2005 г., бр. 54 и 93 от 2006 г., бр. 101 от 2007 г. 
и бр. 26 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 10 се правят следните изменения 
и допълнения:
1. В ал. 1:
а) в т. 4 след думата „собственост“ се добавя 
„и/или идеални части от нея, с изключение на 
случаите по т. 1“;
б) точки 6, 6а и 7 се изменят така:
„6. да не са прехвърляли жилищен, вилен, 
селскостопански или горски имот и/или идеални 
части от тях срещу заплащане през последните 
5 години;
6а. да не са прехвърляли чрез договор за 
дарение собствеността върху жилищен, вилен, 
селскостопански или горски имот и/или иде­
ални части от тях през последните 5 години;
7. безработните лица да са регистрирани в 
дирекциите „Бюро по труда“ най-малко 9 месеца 
преди подаване на молбата за социална помощ 
и да не са отказвали предлаганата им работа 
или включване в обучение за ограмотяване, 
придобиване на професионална квалификация 
или ключови компетентности по Закона за 
насърчаване на заетостта, както и по програ­
ми и проекти, финансирани със средства от 
европейски и други международни фондове.“
2. В ал. 2 след думите „жилището не е“ се 
добавя „и не може да бъде“. 
3. В ал. 3, т. 4 думите „от съответните спе­
циализирани лечебни заведения“ се заменят 
със „с решение на лекарска консултативна 
комисия (ЛЛК);“.
4. В ал. 4 т. 8 се отменя.
5. Създават се ал. 8 – 11:
„(8) Срокът по ал. 1, т. 7 не се отнася за 
лица, които са се регистрирали в дирекциите 
„Бюро по труда“ в 3-месечен срок от изти­
чането на срока на експертното решение на 
териториалната експертна лекарска комисия 
(ТЕЛК) или на Националната експертна ле­
карска комисия (НЕЛК), с което е определена 
50 и над 50 на сто степен на трайно намалена 
работоспособност.
(9) За периода от регистрирането до де­
ветия месец на непрекъсната регистрация в 
дирекция „Бюро по труда“ при определяне на 
диференцирания минимален доход за отпускане 
на месечна помощ за безработното лице не се 
определя процент по чл. 9, ал. 3.
(10) В случаите, когато безработен член на 
семейството няма или отказва регистрация в 
дирекция „Бюро по труда“, месечна помощ се 
отпуска само след преценка на обективната 
обстановка, извършена от комисия от двама 
социални работници, като в социалния доклад 
се описват изчерпателно причините за неизпъл­
нението на разпоредбата на ал. 1, т. 7.
(11) Разпоредбата на ал. 1, т. 6 не се прилага 
в случаите на семейства, в които има лице/
лица с трайни увреждания, когато сделката е 
извършена с цел смяна на жилището с оглед 
осигуряване на достъпна жизнена среда за 
лицето/лицата с увреждания.“
§ 2. В чл. 11 се правят следните изменения 
и допълнения:
1. В т. 1 думите „техните родители“ се за­
менят с „единия или и с двамата родители“.
2. В т. 4 навсякъде думите „в редовна, задочна 
и вечерна форма на обучение“ се заличават.
3. В т. 6 след абревиатурата „ТЕЛК“ се по­
ставя наклонена черта и се добавя „НЕЛК“.
4. Точка 7 се отменя.
§ 3. В чл. 12 се правят следните изменения 
и допълнения:
1. Алинея 1 се изменя така:
„(1) Безработните лица в трудоспособна 
възраст, които получават месечна помощ по 
чл. 9 и не са включени в програмите за заетост 
по чл. 12б от Закона за социално подпомагане, 
задължително полагат общественополезен труд 
по организирани от общинската администрация 
програми за предоставяне на социални услуги, 
екологични програми, програми за благоустро­
яване и хигиенизиране на населените места и 
други програми за общественополезни дейности.“
2. Създават се нови ал. 2 и 3:
„(2) Лицата по ал. 1 полагат обществено­
полезен труд за срок 14 дни по 4 часа дневно.
(3) За периода по ал. 2 за лицата, полагащи 
общественополезен труд, се заплаща застраховка 
за трудова злополука.“
3. Досегашната ал. 2 става ал. 4 и се из­
меня така:
„(4) При отказ на лицата по ал. 1 за полагане 
на общественополезен труд месечната помощ 
се спира за срок два месеца считано от 1-во 
число на месеца, през който е направен отказът.“
4. Създава се ал. 5:
„(5) При повторен отказ за полагане на 
общественополезен труд месечната помощ 
на лицата по ал. 1 се прекратява за срок две 
години.“
5. Досегашната ал. 3 става ал. 6 и в нея 
думите „ал. 1 и прекратяването на месечната 
помощ по ал. 2“ се заменят с „по ал. 1 – 5“.
§ 4. Член 17 се изменя така:
„Чл. 17. (1) На лицата, получили разрешение 
за лечение в чужбина от Министерството на